rejauldu/bengali-wikipedia huggingface dataset:
ঢাকা নগর ভবন ১৯৯৫ সালে প্রতিষ্ঠিত একটি ভবন। এটি ঢাকা দক্ষিণ সিটি কর্পোরেশনের মেয়রের ও সভা-সমাবেশের কার্যালয়। ভবনটি ঢাকা বিশ্ববিদ্যালয়ের ক্যাম্পাসের পিছনে, গোলাপশাহ সড়ক দ্বীপ থেকে পশ্চিমে প্রবাহিত হাফেজ্জী হুজুর সড়কে অবস্থিত। ভবনটির স্থাপত্য শৈলী অত্যন্ত মনোমুগ্ধকর।  thumb|নগর ভবনের সম্মুখ দৃশ্য|314x314পিক্সেল   স্থাপত্য  ভবনটির নকশাকারী হলেন এ. ইমামুদ্দিন ও লাইলুন নাহার ইকরাম এবং এটি নির্মাণকাজ ১৯৯৫ সালে সম্পন্ন হয়। এটি ১৫ তলা বিশিষ্ট একটি ভবন যার মধ্যে রয়েছে অফিস, একটি ব্যাংক, সভা কক্ষ, একটি যাদুঘর, ডাইনিং সুবিধা, একটি প্রার্থনা হল, মেয়র অফিস, এবং সাধারণ মানুষের হল। ভবনটির প্রবেশদ্বার ও পিছনে প্রচুর কলাম এবং খিলানযুক্ত প্রবেশদ্বার রয়েছে। ভবনটি পূর্ব ও পশ্চিম ব্লকে বিভক্ত। উত্তর এবং দক্ষিণ মুখে ভবনের উপরে দুটি ঘড়ি আছে। ভবনটির সামনে একটি বাগান রয়েছে।  তথ্যসূত্র  বিষয়শ্রেণী:ঢাকার ভবন ও স্থাপনা বিষয়শ্রেণী:বাংলাদেশের সরকারি ভবন বিষয়শ্রেণী:ঢাকার সরকার
গটেং ক্রিকেট দল () দক্ষিণ আফ্রিকার দক্ষিণাঞ্চলীয় গটেং প্রদেশের প্রথম-শ্রেণীর ক্রিকেট দল। পূর্বে দলটি ট্রান্সভাল নামে পরিচিত ছিল। এপ্রিল, ১৮৯০ থেকে এপ্রিল, ১৯৯৭ সাল পর্যন্ত প্রিটোরিয়াসহ জোহেন্সবার্গের উত্তরাঞ্চল, নর্দান ট্রান্সভাল নামে পরিচিত নর্দার্নস নিয়ে দলটি ট্রান্সভাল নামে খেলে।   ইতিহাস  প্রধান প্রতিযোগিতা হিসেবে কারি কাপ, পরবর্তীতে ক্যাসল কাপ ও বর্তমানের সুপারস্পোর্ট সিরিজ প্রতিযোগিতায় ট্রান্সভাল/গটেং ক্রিকেট দল দক্ষিণ আফ্রিকার ঘরোয়া আসরে সর্বাধিক সফলতম দলে মর্যাদায় আসীন। এ পর্যন্ত দলটি ২৫বার শিরোপা জয় করে। ১৯৮০-এর দশকে ক্লাবের স্বর্ণালী সময় অতিবাহিত করে। এ পর্যায়ে দলটি মিন মেশিন নামে পরিচিতি লাভ করে।  সুপারস্পোর্ট সিরিজ খেলার উদ্দেশ্যে গটেং দলকে সাবেক ওয়েস্টার্ন ট্রান্সভাল ও বর্তমানের নর্থ ওয়েস্টের সাথে একীভূত করে হাইভেল্ড লায়ন্স দল গঠন করা হয়। অক্টোবর, ২০০৪ সাল থেকে অদ্যাবধি হাইভেল্ড লায়ন্স কেবলমাত্র ‘দ্য লায়ন্স’ নামে পরিচিতি পাচ্ছে।   সম্মাননা   কারি কাপ (২৫) -  ১৮৮৯-৯০, ১৮৯৪-৯৫, ১৯০২-০৩, ১৯০৩-০৪, ১৯০৪-০৫, ১৯০৬-০৭, ১৯২৩-২৪, ১৯২৫-২৬, ১৯২৬-২৭, ১৯২৯-৩০, ১৯৩৪-৩৫, ১৯৫০-৫১, ১৯৫৮-৫৯, ১৯৬৮-৬৯, ১৯৭০-৭১, ১৯৭১-৭২, ১৯৭২-৭৩, ১৯৭৮-৭৯, ১৯৭৯-৮০, ১৯৮২-৮৩, ১৯৮৩-৮৪, ১৯৮৪-৮৫, ১৯৮৫-৮৭, ১৯৮৭-৮৮, ১৯৯৯-০০; যৌথভাবে (৪) - ১৯২১-২২, ১৯৩৭-৩৮, ১৯৬৫-৬৬, ১৯৬৯-৭০  স্ট্যান্ডার্ড ব্যাক কাপ (৬) -  ১৯৮১-৮২, ১৯৮২-৮৩, ১৯৮৪-৮৫, ১৯৯২-৯৩, ১৯৯৭-৯৮, ২০০৩-০৪  সাউথ আফ্রিকান এয়ারওয়েজ প্রভিন্সিয়াল থ্রি-ডে চ্যালেঞ্জ (২) -  ২০০৬-০৭, ২০১২-১৩; যৌথভাবে (১) –  ২০১৪-১৫  সাউথ আফ্রিকান এয়ারওয়েজ প্রভিন্সিয়াল ওয়ান-ডে চ্যালেঞ্জ (১) -  ২০০৭-০৮  জিলেট/নিশান কাপ (৯) -  ১৯৭৩-৭৪, ১৯৭৮-৭৯, ১৯৭৯-৮০, ১৯৮০-৮১, ১৯৮২-৮৩, ১৯৮৩-৮৪, ১৯৮৪-৮৫, ১৯৮৫-৮৬, ১৯৯০-৯১   উল্লেখযোগ্য খেলোয়াড়  ক্লাইভ রাইস, জিমি কুক, সিলভেস্টার ক্লার্ক, গ্রেইম পোলক, আলভিন কালীচরণ, রয় পাইনার, হিউ পেজ, রিচার্ড স্নেল, হেনরি ফদারিংহাম, রে জেনিংস, রোহন কানহাই ট্রান্সভাল দলের অন্যতম খেলোয়াড় ছিলেন।   মাঠ   ওল্ড ওয়ান্ডারার্স, জোহেন্সবার্গ (১৮৯১-১৯৪৬)  বেরিয়া পার্ক, প্রিটোরিয়া (মাঝেমধ্যে ডিসেম্বর, ১৯০৬ - জানুয়ারি, ১৯৩২; নর্দান্সের মাঠ ১৯৩৭ থেকে)  উইলোমুর পার্ক, বেনোনি (মাঝেমধ্যে ডিসেম্বর, ১৯২৩ - ডিসেম্বর, ১৯৩১; নর্দান্সের মাঠ ১৯৪৮ থেকে)  এলিস পার্ক, জোহেন্সবার্গ (১৯৪৬-১৯৫৬)  নিউ ওয়ান্ডারার্স স্টেডিয়াম, জোহেন্সবার্গ (১৯৫৬-বর্তমান)  ভেরিনিগিং ব্রিক এন্ড টাইল রিক্রিয়েশন গ্রাউন্ড (১৯৬৬, একটি খেলা)  নিউ ওয়ান্ডারার্স ১নং ওভাল, জোহেন্সবার্গ (মাঝেমধ্যে নভেম্বর, ১৯৬৮ - ডিসেম্বর, ১৯৯১)  স্ট্রাথভাল ক্রিকেট ক্লাব এ গ্রাউন্ড, স্টিলফন্তেইন (মাঝেমধ্যে ডিসেম্বর, ১৯৬৩ - মার্চ, ১৯৭৬)  সাউথ আফ্রিকান ডিফেন্স ফোর্স গ্রাউন্ড, পচেফস্ট্রুম (ডিসেম্বর, ১৯৭২, একটি খেলা)  লেনাসিয়া স্টেডিয়াম, জোহেন্সবার্গ (মাঝেমধ্যে জানুয়ারি, ১৯৭৭ - নভেম্বর, ২০০২)  জর্জ লি স্পোর্টস ক্লাব, জোহেন্সবার্গ (১৯৮৩, দুইটি খেলা)  ডিক ফোরি স্টেডিয়াম, ভেরিনিগিং (১৯৮৯ - ১৯৯১, দুইটি খেলা)  এনএফ অপেনহাইমার গ্রাউন্ড, র‍্যান্ডেসফন্তেইন (১৯৯৫ - ২০০৪, তিনটি খেলা)   তথ্যসূত্র    South African Cricket Annual – various editions  Wisden Cricketers' Almanack – various editions  "Cricinfo"  বিষয়শ্রেণী:দক্ষিণ আফ্রিকার প্রথম-শ্রেণীর ক্রিকেট দল বিষয়শ্রেণী:হাইভেল্ড লায়ন্স বিষয়শ্রেণী:গটেংভিত্তিক ক্রিকেট
ইন্দোনেশিয়া-তিউনিসিয়া সম্পর্ক, ইন্দোনেশিয়া এবং তিউনিসিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের সম্পর্ক আরব বসন্ত এর সময়ের পর থেকে গুরুত্বপূর্ণ। কারণ সেই আন্দোলনের সময়, তিউনিসিয়া, ইন্দোনেশিয়াকে একটি মুসলিম সংখ্যাগরিষ্ঠ গণতান্ত্রিক দেশ হিসেবে উল্লেখ করে এবং দাবি করে যে মুসলিম অধ্যুষিত দেশেও গণতন্ত্র সম্ভব। অপর দিকে, ইন্দোনেশিয়াও তিউনিসিয়ার এই দাবিকে সমর্থন করে এবং তিউনিসিয়ার গণতান্ত্রিক পদ্ধতিতে রুপান্তরের জন্য সক্ষমতা বৃদ্ধির উপর জোর দেয়। এছাড়াও ইন্দোনেশিয়া, তিউনিসিয়াকে এই ব্যাপারে সহায়তা করার আগ্রহ ব্যাক্ত করে। পরবর্তীতে ইন্দোনেশিয়া, তিউনিসিয়াকে, বিশ্বের কোন দেশের গণতান্ত্রিক পন্থায় রুপান্তরের উজ্জ্বল দৃষ্টান্ত হিসেবে উল্লেখ করে। ১৯৫০ এর দশকে দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। যদিও সেই সময় তিউনিসিয়া কোন স্বাধীন রাষ্ট্র ছিল না এবং তারা ফ্রান্স এর অধীন একটি অঞ্চল ছিল। সে সময়, ইন্দোনেশিয়া, ফ্রান্সের নিকট থেকে তিউনিসিয়ার স্বাধীনতার জন্য সমর্থন দেয়। তিউনিসিয়ার রাজধানী তিউনিস এ ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় তিউনিসিয়ার একটি স্থায়ী দূতাবাস রয়েছে।  ইন্দোনেশিয়া এবং তিউনিসিয়া, উভয় দেশই অর্গানাইজেশন অব ইসলামিক কোঅপারেশন (ওআইসি) এবং জোট-নিরপেক্ষ আন্দোলন (ন্যাম) এর মত আন্তর্জাতিক এবং বহুমাত্রিক সংস্থার সদস্য।   ইতিহাস  তিউনিসিয়ার স্বাধীনতার পূর্বেই ইন্দোনেশিয়া এবং তিউনিসিয়া এর মধ্যে কূটনৈতিক সম্পর্ক স্থাপিত হয়। তিউনিসিয়া ১৯৫৬ সালে ফ্রান্স এর কাছ থেকে স্বাধীনতা লাভ করে। কিন্তু এর পূর্বেই তিউনিসিয়া-ইন্দোনেশিয়া সম্পর্ক প্রতিষ্ঠিত হয়।  ১৯৫১ সালে তিউনিসিয়ার স্বাধীনতাযোদ্ধা হাবিব বোরগুইবা জাকার্তা সফরে আসেন। এরপর তার অনুরোধে, ১৯৫২ সালে ইন্দোনেশিয়ায় তিউনিসিয়ার স্বাধীনতার জন্য, জাকার্তায় তিউনিসিয়ার স্বাধীনতার প্রতিনিধির একটি অফিস খোলা হয়। এই অফিসের লক্ষ্য ছিল, ফ্রান্সের কাছ থেকে, তিউনিসিয়ার স্বাধীনতার ব্যাপারে এশিয়ার দেশগুলোর সমর্থন আদায়।   বাণিজ্য এবং বিনিয়োগ  ইন্দোনেশিয়ান সেন্ট্রাল স্ট্যাটিস্টিকস এজেন্সির রিপোর্ট অনুযায়ী, ২০১১ সালে, ইন্দোনেশিয়া এবং তিউনিসিয়ার মধ্যকার দ্বিপাক্ষিক বাণিজ্যের পরিমাণ ছিল ১০০ মিলিয়ন (১০ কোটি) মার্কিন ডলার। এই ক্ষেত্রে বাণিজ্য ভারসাম্য ব্যাপকভাবে ইন্দোনেশিয়ার পক্ষে ছিল। তিউনিসিয়ায় ইন্দোনেশিয়ার রপ্তানি আয়ের পরিমাণ ছিল ৮৪.৭৭ মিলিয়ন (৮.৪৭৭ কোটি) মার্কিন ডলার। তিউনিসিয়ায়, ইন্দোনেশিয়ার প্রধান রপ্তানি পণ্যগুলো হল, লুব্রিকেন্ট তেল, বাদ্যযন্ত্র, রাবার, কাগজ, প্লাস্টিক, আসবাবপত্র, জুতা, কফি, মশলা প্রভৃতি। অপরদিকে, ইন্দোনেশিয়ায়, তিউনিসিয়ার প্রধান রপ্তানি পণ্য হল; খেজুর, কমলা, সার, খণিজ ফসফেট, কাঁচ, প্লাস্টিক, জলপাইয়ের তেল প্রভৃতি।   তথ্যসূত্র    বহিঃসংযোগ   ইন্দোনেশিয়া দূতাবাস, তিউনিস, তিউনিসিয়া     বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:তিউনিসিয়ার দ্বিপাক্ষিক সম্পর্ক
পথের দাবী বিংশ শতাব্দীর প্রথমভাগের অন্যতম বাঙ্গালী কথাসাহিত্যিক শরৎচন্দ্র চট্টোপাধ্যায় কর্তৃক বিরচিত একটি জনপ্রিয় উপন্যাস। এ উপন্যাসটি ১৯২৬ খ্রিষ্টাব্দের আগস্ট মাসে সর্বপ্রথম  প্রকাশিত হয়েছিল। ভারতে ব্রিটিশ ঔপনিবেশিক শাসনের বিরুদ্ধে এক অসাধারণ বিপ্লবী সব্যসাচী ও তার সাথীদের সংগ্রামের কাহিনী নিয়ে ব্রিটিশ শাসনামলে লিখিত একটি রাজনৈতিক ও সাহসী উপন্যাস।শরৎ রচনাবলী, ড. সুবোধচন্দ্র সেনগুপ্ত ও অন্যান্য সম্পাদিত, নাথ পাবলিশিং, কলকাতা, শ্রাবণ, ১৪১৮, পৃষ্ঠা-৫৯৯। যেটি ব্রিটিশ শাসিত ভারতে নিষিদ্ধ হয়েছিল।   ইতিহাস  পথের দাবী ধারাবাহিক ভাবে বঙ্গবাণী পত্রিকায় বের হত। স্যার আশুতোষ মুখোপাধ্যায়ের বাড়ি ছিল পত্রিকার অফিস। পুলিশ কমিশনারের চিঠি ও নোট অনুযায়ী তদানিন্তন চিফ সেক্রেটারি পথের দাবীকে 'বিষময়' বলে উল্লেখ করেন। ১৯২৬ সালের ১১ ডিসেম্বর এডভোকেট জেনারেল ব্রজেন্দ্রনাথ মিত্র মত দেন যে পথের দাবী দেশদ্রোহকর ও বাজেয়াপ্তযোগ্য। ১৯২৭ এর ৪ জানুয়ারি প্রকাশিত গেজেটে পথের দাবী নিষিদ্ধ হয়। সারা দেশ জুড়ে এই নিষিদ্ধকরণের বিরুদ্ধে প্রতিবাদ ধ্বনিত হয়েছিল। আইনসভাতে সুভাষচন্দ্র বসু ও হরেন্দ্রনাথ চৌধুরী প্রশ্ন তোলেন নিষিদ্ধকরণের যৌক্তিকতা নিয়ে।   চলচ্চিত্র  ১৯৭৭ সালে পথের দাবী সব্যসাচী নামে চলচ্চিত্রায়িত হয়। পরিচালক পীযুষ বোস। অভিনয় করেন উত্তম কুমার, সুপ্রিয়া দেবী, অনিল চ্যাটার্জী, তরুণকুমার প্রমুখ।  তথ্যসূত্র   আরও পড়ুন  An Evaluation of Saratchandra  বিষয়শ্রেণী:বাংলা ভাষার উপন্যাস বিষয়শ্রেণী:শরৎচন্দ্র চট্টোপাধ্যায়ের উপন্যাস বিষয়শ্রেণী:বাংলা ভাষার ভারতীয় উপন্যাস বিষয়শ্রেণী:২০শ শতাব্দীর ভারতীয় উপন্যাস বিষয়শ্রেণী:বাংলা সাহিত্য
জাতীয় মুক্তি মোর্চা (; ) আলজেরিয়ার একটি রাজনৈতিক দল। এই দলটি ১৯৫৪ সালে প্রতিষ্ঠিত হয়। দলটির তরুণ সংগঠন হল Union Nationale de la Jeunesse Algérienne। ২০০২ সংসদীয় নির্বাচনে দলটি ২ ৬১৮ ০০৩ ভোট পেয়েছিল (৩৫.৩%, ১৯৯টি আসন) । ২০০৪ রাষ্ট্রপতি নির্বাচনে এই দলের প্রার্থী, Ali Benflis , ৬৫৩ ৯৫১ ভোট পেয়েছিলেন (৬.৪%) ।   তথ্যসূত্র    Derradji Abder-Rahmane, The Algerian Guerrilla Campaign: Strategy & Tactics, NY, USA: The Edwin Mellen Press, 1997.  Derradji Abder-Rahmane, Concise History of Political Violence in Algeria in Arms: Brothers in Faith, Enemies in Arms, Vol. 1, NY, USA: The Edwin Mellen Press,September 2002.  Derradji Abder-Rahmane, Concise History of Political Violence in Algeria in Arms: Brothers in Faith, Enemies in Arms, Vol. 2, NY, USA: The Edwin Mellen Press, November 2002.  বহিঃসংযোগ জাতীয় মুক্তি মোর্চার দাপ্তরিক ওয়েবসাইট  Official Forum   বিষয়শ্রেণী:আলজেরিয়ার রাজনৈতিক দল বিষয়শ্রেণী:১৯৫৪-এ প্রতিষ্ঠিত বিষয়শ্রেণী:আরব জাতীয়তাবাদ বিষয়শ্রেণী:জাতীয় স্বাধীনতা আন্দোলন বিষয়শ্রেণী:একদলীয় ব্যবস্থার রাজনৈতিক দল বিষয়শ্রেণী:আলজেরিয়ার বিদ্রোহী দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ২২:৪৯, ৫ নভেম্বর ২০২২ (ইউটিসি) বাংলাদেশে জেন্ডারভিত্তিক অসমতা   – (অপসারণের প্রস্তাবনা দেখুনলগ দেখুন) () নিবন্ধের লেখনী অবিশ্বকোষীয়। শুধুমাত্র বৈশ্বিক সূচক অনুচ্ছেদটি (যেটি নিবন্ধপ্রণেতা ব্যতীত অন্য একজন ব্যবহারকারী যুক্ত করেছেন) উইকি রচনাশৈলীতে একটি তথ্যসূত্র উদ্ধৃত করে লেখা হয়েছে। এছাড়া নিবন্ধটিতে আর কোনো তথ্যসূত্রও নেই। রচনা সংশোধন/সম্প্রসারণ করা না হলে এ অবস্থায় নিবন্ধটি রাখার যোগ্য নয়। — হাসিব (আলাপ) ০৬:১৯, ২৯ অক্টোবর ২০২২ (ইউটিসি)   পুনর্লিখন করা যেতে পারে। তবে আপাতত কেউ পুনর্লিখনে আগ্রহী না হলে । কারণ, বৈশ্বিক সূচক অংশের একটা বাক্য ছাড়া পুরোটাই অবিশ্বকোষীয়। কপিরাইট লঙ্ঘনের সম্ভাবনাও আছে। ≈ MS Sakib  «আলাপ»  ১০:৪৫, ৩০ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সুবোধ চৌধুরী (১৯১৪ - ২৬ আগস্ট, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।   প্রারম্ভিক জীবন  তার জন্ম ১৯১৪ সালে বর্ধমান জেলার কাটোয়া থানার অগ্রদ্বীপে। কাটোয়া কাশিরাম দাস বিদ্যায়তনের আবাসিক ছাত্র হিসাবে সেভেনথ ক্লাসে ভর্তি হন। বিদ্যালয়ের প্রধান শিক্ষক চণ্ডীদাস মজুমদারের প্রভাবে তার মধ্যে স্বাধীনতার আকাঙ্ক্ষা সঞ্চারিত হয়। ১৯২৫ সালের পর সুবোধ চৌধুরী চলে যান চট্টগ্রামে মামা নগেন্দ্রনাথ সর্বাধিকারীর কাছে এবং ভর্তি হন চট্টগ্রাম শহরতলী হাইস্কুলে। সেখানে ম্যাট্রিকুলেশন পরীক্ষায় উত্তীর্ণ হন এবং চট্টগ্রাম কলেজে বিজ্ঞান বিভাগে আই.এসসি-তে ভর্তি হন।   চট্টগ্রাম বিদ্রোহে  চট্টগ্রাম কলেজ পড়ার সময় বিপ্লবী মাস্টারদা সূর্যসেন ও গণেশ ঘোষের সঙ্গে পরিচয় হয়। মাস্টারদার অনুপ্রেরণায় ‘ইন্ডিয়ান রিপাবলিকান আর্মি’র অন্যতম সদস্য হয়ে চট্টগ্রাম অস্ত্রাগার আক্রমণে জড়িয়ে পড়েন। এবং পুলিসের হাতে ধরা পড়ে তার যাবজ্জীবন দ্বীপান্তরদণ্ড হয়।   জেল জীবন  ষোল বছর তিনি জেলজীবন যাপন করেছিলেন। আন্দামানে সেলুলার জেলে ছিলেন। জেলে এবং মূল ভূখণ্ডে আন্দোলনের ফলে গণেশ ঘোষ, অনন্ত সিংহ প্রমুখের সঙ্গে সুবোধ চৌধুরীকেও ১৯৩৮ সালে আলিপুর কেন্দ্রীয় কারাগারে ফিরিয়ে আনা হয়। শেষে ঢাকা সেন্ট্রাল জেল থেকে মুক্তি পান ১৯৪৬ সালের ৩১শে আগস্ট।।   সংসদীয় রাজনীতি  জেল থেকে মুক্তি পেয়েই কমিউনিস্ট পার্টির বর্ধমান জেলা কমিটির সম্পাদক নির্বাচিত হন।  ১৯৭০ পর্যন্ত এই দায়িত্ব পালন করেন। ১৯৪৯ থেকে আমৃত্যু তিনি পার্টির পশ্চিমবঙ্গ রাজ্য কমিটির সদস্য ছিলেন। ১৯৫২ সালের প্রথম সাধারণ নির্বাচনে তিনি আত্মগোপন অবস্থায় কাটোয়া কেন্দ্র থেকে বিধানসভায় নির্বাচিত হন। ১৯৫৭ সালে নির্বাচনে পরাজিত হলেও ১৯৬২ ও ১৯৬৭-এর নির্বাচনে পুনরায় বিধায়ক হন। ১৯৭০ সালে কুখ্যাত 'সাইবাড়ির হত্যাকাণ্ড মামলা'য় তাকে অন্যতম প্রধান আসামি হিসাবে জড়ান হয়, ফলে তাকে আত্মগোপন করে থাকতে হয়। আত্মগোপন করা অবস্থায় বিহারের পাটনার নিকট পার্বলপুরে হৃদরোগে আক্রান্ত হয়ে মারা যান।সুবোধ সেনগুপব  ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮০৫,   তথ্যসূত্র   বিষয়শ্রেণী:১৯৭০-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বর্ধমানের বিপ্লবী বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:১৯১৪-এ জন্ম বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন
থাম্ব|সেলা পর্বত এবং ফাতাহ মসজিদ এবং সাতটি মসজিদ অঞ্চল সেলাহ ( ) আধুনিক সৌদি আরবের মদিনার একটি পর্বত।  সৌদি আরবের মদিনা পৌরসভা শহরের " সাতটি মসজিদের জেলা" এর মাউন্ট সেলা। সেলার অর্থ "কাটা", কারণ পর্বতটি দেখে মনে হয় যে এটি বেশ কয়েকবার কাটা হয়েছে। Al-Madinah Regional Municipality, Saudi Arabia Sela' (Medina) citations at Book Mujam Buldan by Yaqut Hamwi, Volume I: pages 5,1,5.145.237.432.663.671 Volume ii:pages ,32.111. Volume 3: pages 117.661.767.839. Volume IV: pages 434.439,.468.556.626   খন্দকের যুদ্ধে ইসলামের নবী মুহাম্মদ সেলা পর্বতে বিজয়ের জন্য আল্লাহের কাছে প্রার্থনা করেছিলেন। মুহাম্মদ (সা:) - এর কয়েকটি হাদীসে মাউন্ট সেলাহ এর উল্লেখ করা হয়েছে। যেমন; বৃষ্টির জন্য প্রার্থনা, কাব বিন মালিকের জন্যে ক্ষমা প্রার্থনা।  Alt URL  আল-হামদানী তাঁরআরবীয় উপদ্বীপের ভূগোল গ্রন্থে মুহাম্মদের ১৫০ বছর পরে একে মদীনা শহরের অংশ হিসাবে উল্লেখ করেছেন।  তাঁর নাম এবং তাঁর সঙ্গীদের নাম উমর ও আলীর নাম পাহাড়ের চূড়ায় একটি পাথরে খোদাই করা আছে। Mountains of al Madinah al Munawarah, Saudi Arabia, Pilgrims Guide, Government of Saudi Arabia  বাইবেলে সেলা উল্লেখ করা হয়েছে, যা ইসলামের নবীকেও উল্লেখ করতে হয়ে থাকতে পারে:  ১১ অরণ্য ও তার শহরগুলো তাদের কণ্ঠস্বর তুলে ধরতে দিন;  যে সব বসতিতে কেদার বাস করে তারা আনন্দ করুক।  সেলা-র লোকেরা যেন আনন্দে গান গাইতে পারে।  পাহাড়ের চূড়া থেকে তাদের চিৎকার করতে দাও।  ১২ তারা যেন প্রভুর মহিমা কীর্তন করে  এবং দ্বীপে তার প্রশংসা ঘোষণা করেন।  ১৩ প্রভু চ্যাম্পিয়নের মত বের হবেন,  যোদ্ধার মত সে তার উৎসাহ জাগিয়ে তুলবে;  চিৎকার করে সে যুদ্ধের আর্তনাদ করবে ।  এবং তার শত্রুদের উপর বিজয় লাভ করবে।  মুসলমানরা বলে যে ইহুদিরা সেলা পর্বতের নিকটে মদিনায় বাস করছিল কারণ তারা এই ভবিষ্যদ্বাণীটি পড়েছিল এবং তারা জানত যে একজন নবী আসছেন। এ কারণে বনু কুরাইজার সাথে কোন যুদ্ধ হলে তারা বলত যে আমাদের নবীর সময় আসন্ন, তিনি আমাদের সাথে তোমাদের বিরুদ্ধে লড়াই করবেন।  তবে বেশিরভাগ খ্রিস্টান এবং ইহুদিরা যিশাইয় ৪২ এর সেলেকে আধুনিক যুগের জর্দানের এডনের সেলার উল্লেখ হিসাবে বিবেচনা করে  যা প্রাচীন কেদারে অবস্থিত।   তথ্যসূত্র    বহিঃসংযোগ    মদিনা পৌরসভা মাউন্ট Selae ছবি ।  ছবি, কাটা মাউন্টেন   বিষয়শ্রেণী:সৌদি আরবের পর্বত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: ঐকমত্য হয়নি।  আফতাব (আলাপ) ১৯:০৭, ১৭ জানুয়ারি ২০১৮ (ইউটিসি) ক্বারী আমীর উদ্দিন আহমেদ   – (অপসারণের প্রস্তাবনা দেখুনলগ দেখুন) () উল্রেখযোগ্যতা সুস্পষ্ট নয়। Ashiq Shawon (আলাপ) ০৬:২৯, ২ জানুয়ারি ২০১৮ (ইউটিসি)  ক্বারী আমীর উদ্দিন আহমেদ সিলেট বিভাগের একজন কিংবদন্তী শিল্পী, গীতিকার । দেশ বিদেশে লোক সমাজে সুপরিচিত ব্যক্তিত্ব । বাংলাদেশের শত শত কন্ঠ শিল্পীরা ক্বারী আমীর উদ্দিন আহমেদ বিরচিত অসংক গান করছে ।  বাউল আরিফ দেওয়ান, বেবী নাজনিন, সেলিম চৌধুরী সহ অনেক প্রতিষ্টিত শিল্পীর কন্ঠে আমীরি সঙ্গীত শ্রুত ।    গ্রহণ যোগ্যতার জন্য প্রয়োজনীয় তথ্য দেওয়া হবে, সময় সাপেক্ষে ।— Mdyusufmiah (আলাপ • অবদান)  এই স্বাক্ষরহীন মন্তব্যটি যোগ করেছেন।  গ্রহন যোগ্যতার জন্য তথ্য সুত্র যোগ করা হল  উল্রেখযোগ্যতা সুস্পষ্ট করতে সিলেটের দুই প্রতিষ্টিত লিখকের বই থেকে তথ্য নেয়া হয়েছে ও অনলাইন মিডিয়ায় প্রকাশিত সংবাদ সুত্র দেয়া হল । অন্য কোন সমস্যা ? ~~   উল্লেখযোগ্যতা স্পষ্ট নয়। নির্ভরযোগ্য তথ্যসূত্র নেই। >>কায়সার আহমাদ (আলাপ) ০৫:১৭, ৭ জানুয়ারি ২০১৮ (ইউটিসি) গ্রাম বাংলায় এধরনের ও মানের শত-সহস্র গীতিকার-সুরকার আছেন। বিশ্বকোষে স্থান পেতে হলে জাতীয় বা আন্তর্জাতিক পরিমন্ডলে পরিচিতি বা বিশেষ বৈশিষ্ট্যপূর্ণ অবদান থাকতে হয়। আর, ব্লগ-ফেসবুক-অনলাইন পত্রিকাগুলো তথ্যের কোনো ভালো ও বিশ্বস্থ সোর্স নয়; তুলনামূলকভাবে প্রকাশিত পত্রিকা অনেক গ্রহণযোগ্য। জাতীয় ও আন্তর্জাতিক ক্ষেত্রে অবদান বলুন এবং স্বীকৃতির বলুন। স্থানীয়ভাবে পরিচিত মানেই বিশ্বকোষীয় নয়। - Ashiq Shawon (আলাপ) ১৩:১৬, ১১ জানুয়ারি ২০১৮ (ইউটিসি)  তিনি আন্তর্জাতিক ভাবে বিখ্যাত না। কিন্তু বিশ্বকোষীয় হওয়ার জন্য এটাই একমাত্র মাপকাঠি নয়। তার লেখা গান বিখ্যাত শিল্পীরা গেয়ে থাকেন। যে ব্যক্তি তার বিষয়ে গুরুত্বপূর্ণ ব্যক্তি বলে বিবেচিত এবং তার কর্মকান্ড সতীর্থ বা উত্তরাধিকার দ্বারা রেফারেন্স হিসেবে বিবেচিত। এছাড়া সাড়ে চার হাজারের বেশি গান "আমিরি গান" নামে নতুন ধারা সৃষ্টি করেছে।  যে ব্যক্তি বা যিনি উল্লেখযোগ্য কোন নতুন ধারণা, তত্ত্ব বা পদ্ধতির প্রণেতা হিসেবে বিবেচিত। — সাফি ০৮:৫৭, ১২ জানুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
১৯৫২ সালে উইলফ্রেড ক্যান্টওয়েল স্মিথ ম্যাকগিল ইউনিভার্সিটি ইনস্টিটিউট অফ ইসলামিক স্টাডিজ এবং ইসলামিক স্টাডিজ লাইব্রেরি উভয়ই প্রতিষ্ঠা করেন। এবং ১৯৮৩ সাল থেকে এই দুইটি কুইবেকের মন্ট্রিলের কেন্দ্রস্থলে ম্যাকগিলের ক্যাম্পাসের বিখ্যাত মরিস হলে অবস্থিত। ম্যাকগিলের ইনস্টিটিউট উত্তর আমেরিকার প্রথম ইসলামিক স্টাডিজ ইনস্টিটিউট  এবং এখানে ১৪ জন পূর্ণকালীন অধ্যাপক, ৫টি সাময়িক পদ এবং ৫ জন এমিরিটাস অধ্যাপক আছেন।  alt=A photograph of Morrice Hall|থাম্ব| মরিস হল   লাইব্রেরি  ইসলামিক স্টাডিজ লাইব্রেরিটি মাত্র ২৫০টি বই দিয়ে যাত্রা শুরু করলেও দ্রুত এর বইয়ের সংখ্যা বৃদ্ধি পায়। বর্তমানে, গ্রন্থাগারটিতে ১১০,০০০ এরও বেশি বিভিন্ন গ্রন্থ, প্রবন্ধ, প্রকাশনা ইত্যাদি রয়েছে, যার মধ্যে অর্ধেকই হল ইসলামি ভাষায় রচিত। এছাড়া এটিকে ইসলামিক স্টাডিজের উপর উত্তর আমেরিকার প্রধান সংগ্রহগুলোর মধ্যে অন্যতম একটি হিসেবে গণ্য করা হয়ে থাকে।   উল্লেখযোগ্য অনুষদ  প্রতিষ্ঠার পর থেকে ইসলামিক স্টাডিজ ইনস্টিটিউটের অনেক বিখ্যাত ফ্যাকাল্টি সদস্য পেয়েছে, যার মধ্যে রয়েছেন, উইলফ্রেড ক্যান্টওয়েল স্মিথ, তোশিহিকো ইজুতসু, ইসমাইল রাজি আল-ফারুকী, নিয়াজি বার্কস, মুহাম্মদ আবদ-আল-রহমান বারকার, ফজলুর রহমান মালিক, ইসা জে. বোল্লাতা, ওয়াক্‌ল্লা হাজি এবং সাজি ।   দানকৃত বিভাগ  উর্দু ভাষা ও সংস্কৃতি: ১৯৮৭ সালের এপ্রিলে এটি প্রতিষ্ঠা করা হয়েছিল। এবং এটি পাকিস্তান সরকার, কানাডা সরকারের বহুসংস্কৃতি বিভাগ এবং ম্যাকগিল বিশ্ববিদ্যালয়ের অর্থায়নে করা হয়। Named Chairs at McGill    এমিরিটাস অধ্যাপকগণ  অধ্যাপকের নাম Emeritus Professors at McGill University  এমেরিটাস শুরুর তারিখ বিশেষত্বের ক্ষেত্র চার্লস জে. অ্যাডামস ১-জানুয়ারি, ১৯৯৩ ধর্ম সাজিদা আলভি ১-জুন, ২০১০ দক্ষিণ এশিয়ার ইতিহাস, ধর্ম এবং ভাষা ইসা জে. বুল্লাটা ১-সেপ্টেম্বর, ২০০৯ আরবি ভাষা ও সাহিত্য, কুরআন অধ্যয়ন হারমান ল্যান্ডোল্ট ১-জানুয়ারি ২০০০ ইসলামি চিন্তাধারা ডোনাল্ড পি. লিটল ১-জানুয়ারি ২০০০ মধ্যযুগীয় ইসলামি ইতিহাস, বিশেষ করে মামলুক   ফেস্টক্রিফ্টস  ইসলামের অধ্যয়নে প্রভাবশালী পণ্ডিতদের সংখ্যা বেশি হওয়ায়, ইনস্টিটিউটের অধ্যাপকদের সম্মানে অসংখ্য প্রকাশনা করা হয়েছে। এর মধ্যে রয়েছে:   কামাল আবদেল-মালেক এবং ওয়ায়েল বি. হাল্লাক, সংস্করণ। আরবি সাহিত্যে ঐতিহ্য, আধুনিকতা এবং উত্তর-আধুনিকতা: অধ্যাপক ইসা জে. বোল্লাতার সম্মানে প্রবন্ধ । লিডেন: ব্রিল, ২০০০।  খলিল মোহাম্মদ ও এন্ড্রু রিপিন, সম্পাদক। কুরআনের সাথে সামঞ্জস্যপূর্ণ: ম্যাকগিল বিশ্ববিদ্যালয়ের অধ্যাপক ইসা বুল্লাটার সম্মানে একটি প্রবন্ধ। নর্থ হ্যালেডন: ইসলামিক পাবলিকেশন্স ইন্টারন্যাশনাল, ২০০৭।  টড লসন, সম্পাদক। ইসলামে যুক্তি ও অনুপ্রেরণা: মুসলিম চিন্তাধারায় ধর্মতত্ত্ব, দর্শন ও রহস্যবাদ: হারমান ল্যান্ডোল্টের সম্মানে প্রবন্ধ । লন্ডন: আইবি টরিস, ২০০৫।  ওয়ায়েল বি. হাল্লাক এবং ডোনাল্ড পি. লিটলের সম্পাদক। চার্লস জে. অ্যাডামসের কাছে তুলে ধরা ইসলামিক স্টাডিজ । লিডেন: ব্রিল, ১৯৯১।  ডোনাল্ড পি. লিটল, সম্পাদক। ইসলামী সভ্যতার উপর প্রবন্ধ: নিয়াজি বার্কসের কাছে উপস্থাপিত । লিডেন: ব্রিল, ১৯৭৬।  ডোনাল্ড পি লিটলের সম্মানে মামলুক স্টাডিজ পর্যালোচনা [খণ্ড ৯ নং ১ (২০০৫)] এর একটি বিশেষ সংখ্যা হিসেবে উপস্থাপিত করা হয়েছিল।   আরো দেখুন    ইসলামিক এবং মুসলিম সম্পর্কিত বিষয়ের তালিকা  ইসলামিক স্টাডিজ  ম্যাকগিল বিশ্ববিদ্যালয়ের কলা অনুষদ   তথ্যসূত্র  নহদ্হহজ্ঝঝহজভঘজ্ঞঘমিমি.  বিষয়শ্রেণী:ইসলাম শিক্ষা
রবার্ট বারানি (, ; ২২ এপ্রিল ১৮৭৬ - ৪ এপ্রিল ১৯৩৬) হলেন একজন অস্ট্রো-হাঙ্গেরিয়ান কর্ণ বিজ্ঞানী।Robert Bárány. (2009). In Encyclopædia Britannica. ভারসাম্য নিয়ন্ত্রণ ব্যবস্থার শারীরবৃত্তীয় ও রোগ বিষয়ক গবেষণার জন্য তিনি ১৯১৪ সালে চিকিৎসাবিজ্ঞানে নোবেল পুরস্কার লাভ করেন।Eastern Europe: an introduction to the people, lands, and culture Volume 1, p. 394, Richard C. Frucht – 2005 " Hungarian or Hungarian-Born Winners of the Nobel Prize The physicist Fülöp Lénárd was the recipient of the Nobel Prize in 1905 for his work on cathode rays. Róbert Bárány received the 1914 Nobel Prize in Physiology and Medicine "   জন্ম ও পারিবারিক পরিচিতি   বারানি ১৮৭৬ সালের ২২ এপ্রিল অস্ট্রিয়া-হাঙ্গেরির ভিয়েনায় জন্মগ্রহণ করেন। তিনি একজন বিজ্ঞানীর কন্যা মারিয়া (নী হোক) এবং ইগনাক বারানির ছয় সন্তানের মধ্যে জ্যেষ্ঠ ছিলেন, যিনি ১৮৪২ সালে হাঙ্গেরি রাজ্যের ভার্পালোটাতে জন্মগ্রহণ করেন এবং একজন ব্যাংক কর্মকর্তা এবং এস্টেট ম্যানেজার ছিলেন। তার বাবা ছিলেন একজন হাঙ্গেরিয়ান ইহুদি, যার বাবার নামও ছিল ইগনাক বারানি (বারানি ইগনাক)।  তিনি ভিয়েনা ইউনিভার্সিটির মেডিকেল স্কুলে যোগদান করেন এবং ১৯০০ সালে সেখান হতে স্নাতক হন।   আরও দেখুন    চিকিৎসাবিজ্ঞানে নোবেল বিজয়ীদের তালিকা;  নোবেল পুরস্কার বিজয়ী ইহুদিদের তালিকা।   তথ্যসূত্র    উৎস      বহিঃসংযোগ     including the Nobel Lecture on September 11, 1916 Some New Methods for Functional Testing of the Vestibular Apparatus and the Cerebellum  বিষয়শ্রেণী:১৮৭৬-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:অস্ট্রীয় নোবেল বিজয়ী
এম-১০৯ মিশিগান মার্কিন যুক্তরাষ্ট্রের নিম্নতর উপদ্বীপের একটি রাষ্ট্রীয় ট্রাঙ্কলাইন হাইওয়ে নামে খ্যাত যেটা এম্পায়ার এবং গ্লেন আর্বর মধ্যে দিয়ে চলে গেছে। লেক মিশিগান ও গ্লেন লেকের মধ্যে বালুকাময় বনভূমির একটি অংশের উপর অবস্থিত মহাসড়কটির উভয় প্রান্তে এম-২২ এ সংযুক্ত একটি লুপ দিয়ে পর্যটকরা স্লিপিং বিয়ার ডুনস্ ন্যাশনাল এবং পিয়ার্স স্টকিং সিনেক ড্রাইভে প্রবেশ করতে পারে। ট্রাঙ্কলাইন একটি এলাকা ঢুকেছে যেটার নাম “আমেরিকায় সবচেয়ে সুন্দর জায়গা”, এবিসি মর্নিং শো এর, গুড মর্নিং আমেরিকা। মহাসড়কটি ১৯২৯ সালে নামকরণ করা হয়েছিল এবং ১৯৩৯ সালে সম্পূর্ণরূপে বাঁধানো হয়েছিল।   যাত্রাপথের বিবরণ  এম-১০৯ একটি ছেদ আরম্ভ হয়েছে এম-২২ সাম্রাজ্যের উত্তর থেকে। ট্রাঙ্কলাইনটি ম্যাপেল গ্রোভ কবরস্থানের আগে মরুভূমি মহাসড়ক বরাবর উত্তরদিকে চলে গেছে এবং স্লিপিং বিয়ার ড্যান ন্যাশনাল লেকশোর মধ্যদিয়ে চলে গেছে।  একটি সামাজিক মিডিয়ার প্রচারণার উপর ভিত্তি করে ওয়েবসাইট ভোটদানের মাধ্যমে ২০১১ সালের  আগস্টে গুড মর্নিং আমেরিকা' দ্বারা দেয়া এলাকা দেয়া হয়েছিল“আমেরিকায় সবচেয়ে সুন্দর জায়গা”।  আরও উত্তরে, মহাসড়কটি গ্লেন লেকের পশ্চিম তীরে বরাবর একএিত হওয়ার আগে পিয়ার্স স্টকিং সিনেক ড্রাইভের প্রবেশদ্বার অতিক্রম করেছে। লেকের পশ্চিম কোণের কাছাকাছি, এম-১০৯ একটি উচু বালু এলাকার প্রবেশমুখের পাশ দিয়ে অতিক্রম করেছে, যেটা প্রধানত ময়দান। ট্রাঙ্কলাইন গ্লেন হ্যাভেন রাস্তা, আগের এম-২০৯, দক্ষিণের গ্লেন হ্যাভেন, মিশিগান লেকের উপকূলের আগের বন্ধ শহরের সাথে ছেদে ৯০-ডিগ্রী মোড়ে তৈরী করেছে। এম-১০৯ হারবার মহাসড়কের অনুসরণ ছেদে পূর্বদিকে ঘুরেছে। এটা অন্য একটি বৃক্ষপূর্ণ এলাকা গ্লেন লেক এবং স্লিপিং বিয়ার বের মধ্যে মধ্যদিয়ে চলে গেছে। মহাসড়কটি ডি.এইচ. ডে ক্যাম্পগ্রাউণ্ড দিয়ে অতিক্রম করেছে এবং পশ্চিমী এভিনিউ অনুসরণ করে গ্লেন আর্বরে প্রবেশ করেছে। এম-২২(রে স্ট্রিট) এর সাথে ছেদে, এম-১০৯ শহরের মাঝখানে শেষ হয়েছে। বাম|থাম্ব|এম-১০৯, সম্মুখভাগে পানির (গ্লেন লেক) দুটি অংশকে দ্বিখণ্ডিত করেছে, পশ্চাদপটে লেক মিশিগানের সুপ্ত বিয়ার বে। মিশিগানের অন্যান্য রাষ্ট্রীয় মহাসড়কের মত, এম-১০৯ মিশিগান পরিবহন বিভাগ(এম.ডি.ও.টি) দ্বারা পরিচালিত হয়। ২০১১ সালে, ডিপার্টমেন্টের ট্রাফিক সার্ভে দেখা যায় যে গড়ে, ৭৮৩টি যানবাহন ডুন হাইওয়ে বরাবর প্রতিদিন মহাসড়ক ব্যবহার করে এবং ৭৫৮টি যানবাহন হারবার হাইওয়ে বরাবর প্রতিদিন যাতায়াত করে, যেটা যথাক্রমে হাইওয়ে বরাবর সর্বোচ্চ এবং সর্বনিম্ন সংখ্যা।  এম-১০৯ এর কোন অংশ ন্যাশনাল হাইওয়ে সিস্টেম তালিকাভুক্ত করা হয়নি, রাস্তাটির নেটওয়ার্ক দেশের অর্থনীতি, প্রতিরক্ষা, এবং গতিশীলতা জন্য গুরুত্বপূর্ণ।   ইতিহাস  সড়কের প্রথম অংশ এম-১০৯ নামকরণ গ্রহণ করতে ১ মে, ১৯২৯ সালে মানচিত্রের উপর স্থান এবং স্বাক্ষর করা হয়েছিল। সড়কটিতে সাম্রাজ্যের এম-২২ এর উত্তর থেকে একটা পার্শ্বীয় শাখা ছিল যেটা ঠিক ডি.এইচ ডে স্টেট পার্কের পশ্চিমে গ্লেন হ্যাভেনে শেষ হয়েছে।  মহাসড়কটি গ্লেন হ্যাভেন ও গ্লেন আর্বর মধ্যে একটি বিদ্যমান রাস্তা বরাবর পূর্বে বাড়ানো হয়েছিল। মে ১, ১৯৩৩ সালে এই সংযোজিত অংশটি এম-১০৯ এর আধুনিক রাস্তা শেষ করা হয়েছিল।  মহাসড়কটি ১৯৩৯ সালে সম্পূর্ণরূপে বাঁধানো হয়েছিল।   প্রধান ছেদ    আরও দেখুন   ৬০ নং জাতীয় সড়ক (ভারত)     তথ্যসূত্র    বহিঃসংযোগ    মিশিগান হাইওয়েতে এম-১০৯  মিশিগান হাইওয়ের প্রান্তে এম-১০৯  ১০৯ বিষয়শ্রেণী:মিশিগান অঙ্গরাজ্যের মহাসড়ক বিষয়শ্রেণী:মিশিগানের লিলানু কাউন্টি পরিবহন